stanford-oval/wikipedia huggingface dataset:
חבר הכנסת
הפסקה כפויה של החברות בכנסת

חוק יסוד: הכנסת מונה מצבים אחדים שבהם כהונתו של חבר הכנסת נפסקת, באופן זמני או מוחלט. מצבים אלה הם:
בחירתו של חבר הכנסת לתפקיד שנושאו מנוע מלהיות מועמד לכנסת מביאה להפסקת חברותו בכנסת עם בחירתו או עם התמנותו לתפקיד זה. תפקידים אלה הם: נשיא המדינה; שני הרבנים הראשיים; שופט; דיין של בית דין דתי; מבקר המדינה; הרמטכ"ל; רבנים וכוהני דתות אחרות, כשהם משמשים בכהונתם בשכר; עובדי מדינה בכירים וקצינים ונגדים בצבא בדרגות או בתפקידים שייקבעו בחוק; שוטרים וסוהרים בדרגות או בתפקידים שייקבעו בחוק; עובדי תאגידים שהוקמו בחוק, בדרגות או בתפקידים שייקבעו בחוק.
הרשעה בעבירה פלילית:
חבר הכנסת שהורשע בעבירה פלילית שיש עמה קלון, יושעה מכהונתו בכנסת מיום קביעת בית המשפט ועד למועד שבו פסק הדין נעשה סופי. ביום שפסק הדין נעשה סופי תיפסק חברותו בכנסת.
חבר הכנסת שהורשע בעבירה פלילית ונידון למאסר, יושעה מכהונתו בכנסת למשך הזמן שהוא נושא את עונש המאסר.
ברוב של 90 חברי כנסת ניתן להדיח חבר כנסת, בשל שתיים מהעילות המנויות בסעיף 7א לחוק יסוד: הכנסת – הסתה לגזענות, או תמיכה במאבק מזוין של מדינת אויב או ארגון טרור נגד מדינת ישראל.
לקריאה נוספת

אמנון רובינשטיין וברק מדינה, המשפט החוקתי של מדינת ישראל, הוצאת שוקן, מהדורה שישית, 2005, כרך ב: רשויות השלטון ואזרחות, פרק 9 - מעמדם של חברי הכנסת: חובות, זכויות וחסינות
שילה הטיס רולף, תפקידו של חבר הכנסת - תפקיד ללא הגדרה, המכון הישראלי לדמוקרטיה, 2019.
הערות שוליים

↑  לחוק חסינות חברי הכנסת, זכויותיהם וחובותיהם, התשי"א-1951
↑  דפנה ליאל, ‏ועדת הכנסת אישרה: עוד עוזר פרלמנטרי לח"כים, באתר ‏מאקו‏, 27 באוקטובר 2015
↑  חוק שכר חברי הכנסת, התש"ט-1949, באתר הכנסת
↑  חוק הכנסת, באתר הכנסת
↑  הודעת שכר חברי הכנסת (הענקות ותשלומים), התשע"א-2011, ק"ת 6965 מיום 17 בינואר 2011
↑  החלטת שכר חברי הכנסת (הוראת שעה ועדכון השכר), התשפ"ג 2023 - https://www.nevo.co.il/law_word/law06/tak-10527.pdf
↑  החלטת שכר חברי הכנסת, התשמ״ז–1987
| חברי הכנסת המכהנים בכנסת העשרים וחמש |
| --- | --- | --- |
(חברי הכנסת ששמותיהם מודגשים מכהנים גם כשרים או כסגני שרים בממשלת ישראל השלושים ושבע)
| סיעות הקואליציה של ממשלת ישראל השלושים ושבע (61 חברי הכנסת)  | סיעות הקואליציה של ממשלת ישראל השלושים ושבע (61 חברי הכנסת)  |  |
| הליכוד (32) | נתניהו • לוין • אוחנה • ברקת • דיכטר • ישראל כ"ץ • קרעי • ביטן • אדלשטיין • רביבו • דיסטל-אטבריאן • ואטורי • דנינו • גוטליב • מילביצקי • ביסמוט • סעדה • דלל • גמליאל • אופיר כץ • גולן • אילוז • קלנר • עטייה • הלוי • מלקו • שקלים • שטרית • פסל • גואטה • בוארון • עבד |  |
| ש"ס (11) | דרעי • מלכיאלי • ארבל • אזולאי • אבוטבול • בוסו • טייב • בצלאל • מישרקי • מלול • מושיאשוילי |  |
| יהדות התורה (7) | גפני • טסלר • אשר • אייכלר • פינדרוס • רוט • ברוכי |  |
| הציונות הדתית (6) | סופר • סטרוק • רוטמן • וולדיגר • טל • סולומון |  |
| הימין הממלכתי (4) | סער • אלקין • השכל • בוסקילה |  |
| נעם (1) | מעוז |  |
| סיעות האופוזיציה (59 חברי הכנסת) | סיעות האופוזיציה (59 חברי הכנסת) |  |
| יש עתיד (23) | לפיד • מאיר כהן • אלהרר • מירב כהן • שטרן • מיקי לוי • בן ארי • בן ברק • סגלוביץ • טופורובסקי • שיר • להב-הרצנו • בליאק • רון כץ • צרפתי הרכבי • מזרסקי • סאקס פרידמן • דבורה ביטון • טור-פז • דוידסון • שירי • מירון • ירון לוי |  |
| המחנה הממלכתי (8) | גנץ • איזנקוט • תמנו • טרופר • מיכאל ביטון • כהנא • פרקש-הכהן • שוסטר |  |
| עוצמה יהודית (7) | בן גביר • וסרלאוף • אלמוג כהן • אליהו  • פוגל • סון הר-מלך • קרויזר |  |
| ישראל ביתנו (6) | ליברמן • פורר • סובה • ניר • מלינובסקי • עמאר |  |
| רע"מ (5) | עבאס • טאהא • אל-הואשלה • ח'טיב-יאסין • חוג'יראת |  |
| חד"ש-תע"ל (5) | עודה • טיבי • תומא סלימאן • כסיף • עטאונה |  |
| העבודה (4) | מיכאלי • לזימי • קריב • רייטן |  |
| הרוב הלאומי (1) | רול |  |
החברים של אלכס

| --- | --- |

כרזת הסרט באנגלית
 בימוי:  לורנס קסדן 
 הופק בידי:  מייקל שמברג 
 תסריט:  לורנס קסדן 
 עריכה:  קרול ליטלטון 
 שחקנים ראשיים:  טום ברנג'ר מרי קיי פלייס מג טילי ג'ו בת' ויליאמס Don Galloway קווין קליין ג'ף גולדבלום ויליאם הרט גלן קלוז ג'ון קסדן 
 מוזיקה:  אריתה פרנקלין 
 צילום:  ג'ון בילי 
 מדינה:  ארצות הברית 
 חברת הפקה:  Carson Entertainment 
 חברה מפיצה:  סרטי קולומביה, נטפליקס 
 שיטת הפצה:  וידאו על פי דרישה 
 הקרנת בכורה:  27 באפריל 1984 
 משך הקרנה:  105 דק' 
 שפת הסרט:  אנגלית 
 סוגה:  סרט דרמה, סרט מוזיקלי 
 מקום התרחשות:  קרוליינה הדרומית 
 הכנסות באתר מוג'ו:   bigchill
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
החברים של אלכס (באנגלית: The Big Chill) הוא סרט קולנוע אמריקאי משנת 1983, המספר את סיפורם של כמה חברי קולג' שנפגשים שוב בהלוויה של אחד מחבריהם, לאחר שלא ראו זה את זה במשך שנים. השיחות שמתנהלות במהלך הסרט עוסקות בהתמודדות עם מוות ומנגד עם החיים כמבוגרים, ועל משמעות קשרי חברות ומשפחה.
הסרט היה מועמד לשלושה פרסי אוסקר עבור פרס אוסקר לשחקנית המשנה הטובה ביותר (גלן קלוז), לסרט הטוב ביותר, כתיבה הטובה ביותר, לתסריט שנכתב ישירות למסך.
הפקה

קווין קוסטנר שיחק את התפקיד של אלכס המת, אשר נראה במקור הופיע בסצנות פלאשבק רבות, אך בסופו של דבר, כל הקטעים הללו נחתכו בחדר עריכה.
רודי סעדה

| --- | --- |

סעדה ב-2021
 לידה:  17 באפריל 1980 (בן 44) א' באייר ה'תש"ם טבריה, ישראל
 מדינה:  ישראל 
 תקופת הפעילות:  מ-1998
 עיסוק:  סטנדאפיסט, שחקן, תסריטאי
 https://www.rudisaada.com/
 פרופיל ב-IMDb
 
רודי סעדה (נולד ב-17 באפריל 1980) הוא בדרן, סטנדאפיסט, שחקן תיאטרון, טלוויזיה וקולנוע ישראלי.
ביוגרפיה

סעדה גדל ביפו במשפחה בת ארבעה אחים, לאם גננת ואב נהג ברשות המיסים. מגיל 13 התחנך בקיבוץ בית זרע.
עם סיום שירותו הצבאי, למד משחק בסטודיו למשחק של יורם לוינשטיין. זוכה מלגת אמריקה-ישראל (קרן שרת) בשנת 2001. במסגרת לימודיו בסטודיו למשחק השתתף בהפקות רבות. בין השאר, בהצגה "פריקס" (בתפקיד הראשי, "הגמד") שביימה סיגל אבין. הצגה שזכתה לשבחים רבים והועלתה בהצלחה בפסטיבל ITS באמסטרדם.
עם סיום לימודיו שיחק בתיאטרון חיפה בהצגות "הבוגר" (בתפקיד הראשי), "משחקים בחצר האחורית" (בתפקיד גידי) "הילדה שאני אוהב" (בתפקיד אדם), "משפחת ישראלי" (בתפקיד הבן), ו"אימפרו" (בתפקיד עצמו). בשנת 1998 החל סעדה להופיע בקטעי סטנד-אפ על במת הקאמל קומדי קלאב.
בתיאטרון "הבימה" שיחק בהצגות "מבקר המדינה" ו"רומנטיקה".
בשנת 2012 נבחר סעדה על ידי העיתון מעריב, בגיליון חגיגי שיצא בפורים, כאחד מ"האנשים הכי מצחיקים בישראל", לאור הופעתו שנקראה "טריפ".
ב-2013 שיחק בהצגה "קופיקו 2 – צוחק מי שצוחק אחרון" בתפקיד שלומק'ה, פטרוזיליה ואברום.
בחנוכה 2013 שיחק במחזמר "הגיבורים".
ביים הצגת ילדים בשם "צ'ופצ'יק ומפתח העולמות", שבה גם שיחק בתפקיד מרכזי.
ב-2023 שיחק בסדרה צוות הצלה המשודרת ב"ניק ג'וניור".
ב-2023 התחיל סעדה את "אתגר הקרח" בו הוא טובל באמבטיית קרח 100 ימים ברציפות והעלה את הטבילות לרשתו, עם הטבילות אירח שחקנים, זמרים ומפורסמים אחרים שבאו לקחת חלק באתגר, האתגר תפס התפשט ברשתות והגיע למיליוני צפיות לפרק, בסיום העונה הראשונה המשיך לעונה ה 2 של האתגר, באמצע העונה שבר את שיא ישראל בקרח למשך 23 דקות בתוכניתו של קווין רובין.
ביוגרפיה > טלוויזיה וקולנוע

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
סעדה שיחק במספר פרסומות טלוויזיה עבור חברות כגון: "מאסט", "אלדן", "לוטו", "אל"ה" ו"שטראוס".
שיחק בסדרות: "האקס המיתולוגי", "החיים זה לא הכל", "המקום", בתפקיד אורח ב"הכל דבש", "אולי הפעם" (העונה השנייה והשלישית) ובסדרת הילדים "קופיקו" בתפקיד אברום (עונה 2–4).
השתתף בתוכנית האלתורים "טוב שבאת" שעלתה בערוץ 10. הופיע בתוכנית הסטנד-אפ "אין בעיה עם רועי לוי". דיבב את צוק בסדרת האנימציה "כלום" ששודרה ב"ביפ". השתתף בעונה ה-3 של "הבורר" (בתפקיד קביליו). שיחק בתפקיד מרכזי בסדרה "גבוה וגרינבאום" ששודרה בקשת.
סעדה הופיע אף בעונה הראשונה בסדרה "גאליס" ששודרה בערוץ הילדים שם גילם את איתן גולד עוזרו הטיפש של סיימון.
שיחק את מורן שפושניקוב בסדרה "הקלמרים".
שיחק בסדרת האינטרנט "עסק משפחתי", איתה זכה במקום הראשון בתחרות "יוצרים ברשת 2.0".
היה בין כותבי תוכנית המתיחות "קומי קומי" וכתב מספר פרקים לתוכנית "בלאגן" בערוץ ג'טיקס.
הוציא לאור את "דניאלה", סינגל ראשון מתוך אלבום הבכורה שלו. האלבום שנושא את השם "לפתוח את הכל" ראה אור בשנת 2013 לשידור חופשי באינטרנט.
יחד עם הסינגל שוחרר גם קליפ לשיר שביים אסף לבני.
בשנת 2015 הופיע בסדרה ג'ינג'י בתור שוקו מהצמד שוקו ומוקה.
בשנת 2016 השתתף בסרט הקולנוע "הלהקה האחרונה בלבנון".
בשנת 2017 השתתף בסדרה "רוי בוי ביער הסודי" בתפקיד שוטא.
בשנת 2017 השתתף בסרט "ג'סטה" בתפקיד גבעול, ובשנת 2018 בסרט ההמשך "עד הקצה" באותו תפקיד.
החל משנת 2018 משתתף בסדרה "קופה ראשית", בה הוא מגלם את נתן פרנקו, הוא המשיך לשחק את נתן פרנקו בכל העונות לאחר מכן עד לעונה החמישית
בשנת 2018 השתתף בסדרות ספין אוף של "קופיקו", קופיקו במשטרה וקופיקו המנהל.
בשנת 2022 סעדה שיחק בעונה השנייה של "לבד בבית" שמשודרת בכאן חינוכית.
חיים אישיים

ביוני 2018 עבר סעדה תאונת אופנוע קשה, בעקבותיה אושפז במשך שנה בבית חולים ועבר שיקום. בשנת 2019 פרסם ביוטיוב ספיישל סטנדאפ בשם "אמיתי לגמרי" העוסק בתאונה והשלכותיה על חייו.
הערות שוליים

↑   ילד חוץ - עם רודי סעדה, לשחרר את הדב, פרק, סרטון  באתר יוטיוב
סעדה ב-2009
להיות שם (סרט, 1979)

| --- | --- |
כרזת הסרט
כרזת הסרט
 מבוסס על:  הרומן להיות שם
 בימוי:  האל אשבי 
 הופק בידי:  אנדרו ברונסברג
 תסריט:  יז'י קושינסקי
 עריכה:  דון זימרמן 
 שחקנים ראשיים:  פיטר סלרס שירלי מקלין מלווין דאגלס ג'ק וורדן
 מוזיקה:  ג'וני מנדל 
 צילום:  כלב דשנל 
 מדינה:  ארצות הברית 
 חברת הפקה:  לורימר 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  19 בדצמבר 1979
 משך הקרנה:  130 דק' 
 שפת הסרט:  אנגלית 
 סוגה:  דרמה קומית, סרט המבוסס על יצירה ספרותית 
 מקום התרחשות:  וושינגטון די. סי. 
 תקציב:  7,000,000 דולר
 הכנסות:  30,200,000 דולר
 הכנסות באתר מוג'ו:   beingthere
 פרסים:  פרס אוסקר לשחקן המשנה הטוב ביותר (מלווין דאגלס)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
להיות שם (באנגלית: Being There) הוא סרט קולנוע אמריקאי מסוגת דרמה קומית משנת 1979 בבימויו של האל אשבי, עם פיטר סלרס, שירלי מקליין ומלווין דאגלס בתפקידים הראשיים.
התסריט נכתב על ידי יז'י קושינסקי ומתבסס על ספרו להיות שם משנת 1970.
עלילת הסרט היא למעשה ביקורת קומית/סטירית על החברה המודרנית בה צריך לדעת לדבר נכון, לדבר כפי שנהוג בטלוויזיה, כאשר למעשה אין צורך שיהיו דברים מאחורי המילים ואדם חסר השכלה ומוגבל שכלית יכול בצורה כזאת, להיות מועמד לנשיאות ארצות הברית.
רוב הסרט צולם באחוזת בילטמור באשוויל, צפון קרוליינה. במוזיקה משולבים קטעי פסנתר של אריק סאטי וכה אמר זרתוסטרא של ריכרד שטראוס.
ב-2015 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי".
תקציר העלילה

צ'אנס (פיטר סלרס) הוא גנן שבילה את רוב חייו בווילה של אדם עשיר בוושינגטון די.סי.. מלבד גננות הוא מכור לטלוויזיה כל היום, אינו יודע לקרוא ולכתוב ואינו יוצא מהבית. יום אחד מודיעה לו אם הבית האפרו-אמריקאית, לואיז (רות האתוואי), כי בעל הבית מת. צ'אנס לא מגיב ונשאר לבהות בטלוויזיה.
למחרת מגיע עורך הדין פרנקלין (דייוויד קלנון) ומודיע לצ'אנס כי אין לו זכויות בבניין ועליו להתפנות משם. צ'אנס לא מתנגד ויוצא החוצה כשהוא לבוש בחליפה משנות ה-30, מטרייה, מגבעת ותיק ושלט טלוויזיה בכיס. הוא מסתובב ללא מטרה ובוהה אנשים ובטלוויזיות בחנויות. כשקבוצת נערים מטרידה אותו הוא שולף לעברם שלט.
לבסוף הוא נעמד לפני מסך טלוויזיה עם מצלמה שמקרינה אותו על המסך. מכונית מהודרת פוגעת ברגלו. ממנה יוצאת איב ראנד (שירלי מקלין), אשתו של המיליארדר בן ראנד (מלווין דאגלס) שמציעה לו להיבדק על ידי רופא בביתה. בדרך היא שואלת לשמו והוא ממלמל "צ'אנס, גנן" (גרדנר) והיא מבינה ששמו צ'אנסי גרדינר. כל הדרך הוא צופה בתוכניות טלוויזיה במכונית.
בבית המפואר הוא מתקבל על ידי בן ראנד שחולה באנמיה אפלסטית ומקבל טיפול בערויי דם עם צוות אחיות ורופא צמוד, ד"ר רוברט אלנבי (רוברט דייהרס).
כבר מההתחלה מחבב בן את צ'אנסי שלא מרבה במילים. הוא אומר כי נאלץ לעזוב את הבית לאחר שנמכר ובן מסיק מכך כי ירד מנכסיו בגלל המדיניות של הנשיא וממשלתו.
הנשיא פרייזר (ג'ק וורדן) מגיע לביקור אצל ראנד. צ'אנסי נפגש איתו ואומר כי בטלוויזיה הוא נראה יותר קטן. הוא מדבר עם הנשיא במונחים של גינון - "יש לטפח את השורשים כדי שהגינה תצמח וכי אחרי סתיו והחורף יגיע האביב והקיץ". כשהנשיא לא מבין מסביר לו ראנד כי אלה מטפורות על מדיניות הממשלה וכי יש לעזור לתעשיינים על מנת שהכלכלה תשגשג כמו בגינה.
הנשיא מתרשם מצ'אנסי ומצטט אותו בנאום לאומה. צ'אנסי הופך לידוען ומוזמן לראיונות בטלוויזיה ולמסיבה בה הוא נפגש עם השגריר הרוסי (ריצ'רד בייסהארט) שמשוכנע שהוא מבין רוסית.
הנשיא מטיל על השירות החשאי של ארצות הברית לחקור על עברו של צ'אנסי אך הם לא מוצאים דבר. לואיז ומשפחתה צופים בתדהמה בהופעתו של צ'אנסי בטלוויזיה ומגיעים למסקנה כי רק אדם לבן יכול להגיע לפרסם כזה למרות שהוא רפה מוח ונבער מדעת..
עורך הדין פרנקלין נפגש עם ד"ר אלנבי ומוסר לו את המידע הנכון על צ'אנסי אבל הרופא מבין שראנד נהנה מנוכחותו של צ'אנסי ולא מיידע אותו.
ראנד יודע שהוא הולך למות. הוא מוריש את רכושו לאיב ורוצה שצ'אנסי יישאר בבית וישגיח עליה.
איב רוצה לקיים יחסים עם צ'אנסי אבל הוא אומר לה שהוא מעדיף לצפות (בטלוויזיה). היא מבינה שהוא רוצה לצפות בה מאוננת לפניו והיא עושה זאת אך צ'אנסי צופה כל הזמן בתרגילי יוגה בטלוויזיה ולא בה.
לבסוף מת ראנד ונערכת לו הלווייה בהשתתפות הנשיא שנואם נאום יבש. את הארון נושאים שישה מבכירי המפלגה שמתלחשים ביניהם כי המועמד המתאים ביותר להחליף את הנשיא הוא צ'אנסי גארדינר.
צוות השחקנים

| שם השחקן/ית | שם הדמות | הערות |
| --- | --- | --- |
| פיטר סלרס | צ'אנסי גרדינר | גנן |
| מלווין דאגלס | בן ראנד | מיליארדר |
| שירלי מקלין | איב ראנד | אשתו של בן |
| ג'ק וורדן | בוב פרייזר | נשיא ארצות הברית |
| ריצ'רד דייסרט | ד"ר רוברט אלנבי | רופא משפחת ראנד |
| ריצ'רד בייסהארט | ולדימיר סקרפינוב | השגריר הסובייטי |
| רות האתוואי | לואיזה | אם בית |
| דייוויד קלנון | תומאס פרנקלין | עורך דין |
פרסים

מלוין דאגלס זכה בפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.
פיטר סלרס היה מועמד לפרס אוסקר לשחקן הטוב ביותר, לפרס באפט"א לשחקן הטוב ביותר בתפקיד ראשי, וזכה בפרס גלובוס הזהב לשחקן הטוב ביותר - סרט קומדיה או מוזיקלי.
יז'י קושינסקי זכה בפרס באפט"א לתסריט הטוב ביותר והיה מועמד לפרס גלובוס הזהב לתסריט הטוב ביותר.
הסרט היה מועמד לפרס באפט"א לסרט הטוב ביותר ולפרס גלובוס הזהב לסרט הטוב ביותר - קומדיה או מוזיקלי.
שירלי מקלין הייתה מועמדת לפרס באפט"א לשחקנית הטובה ביותר בתפקיד ראשי.
האל אשבי היה מועמד לפרס גלובוס הזהב לבמאי הטוב ביותר - סרט קולנוע ולפרס דקל הזהב.
אימוני נשימה

אימון נשימה
אימוני נשימה או תרגילי נשימה הם תרגילים בהם מופעלת שליטה על מאפיינים כמו עומק, דפוס ומהירות הנשימה. אימוני נשימה הם מרכיב מהותי בתורות מזרחיות בכלל וביוגה בפרט. אימוני נשימה מערביים מתמקדים בעיקר בנשימה קצובה איטית ובביופידבק להגברת השונות בקצב הלב (אנ'). אימוני נשימה משמשים ככלי טיפולי בעל אפקטיביות מסוימת, בעיקר להפחתת לחץ, חרדה ודיכאון.
רקע

פעולת הנשימה היא מרכיב מהותי במדיטציה בתורות מזרחיות. ביוגה, למשל, האוויר שאנחנו נושמים מלא ב-פראנה  ותרגילי נשימה נקראים פראנאיאמה (אנ'). תרגילי נשימה הם מרכיב חשוב באימונים כמו צ'י קונג ובאמנויות לחימה כמו אייקידו וטאקוונדו.
נעשה שימוש בתרגילי נשימה גם במסגרת פיתוח קול, הכנה ללידה ושיקום נשימתי.
טכניקות נשימה מערביות

נשימה סרעפתית - באימונים אלה, המטרה היא ללמד את המתאמן לנשום בעיקר בעזרת כיווץ הסרעפת ופחות על ידי הרחבת כלוב הצלעות שבבית החזה
נשימה קצובה - באימונים אלה המתאמן נושם לפי קצב נשימה קבוע ואיטי
אימון מחדש של הנשימה - באימונים אלה מייצרים היפר ונטילציה מכוונת, ואז עוברים לנשימה סרעפתית, כל זאת כדי לעודד את השימוש התדיר בנשימה סרעפתית
ביופידבק לוויסות שונות קצב הלב - באימונים אלה הקצב הרצוי הוא תדר התהודה של קצב הלב האישי של המתאמן. מטרת האימון להגביר את שונות קצב הלב תוך קבלת משוב מיידי על ההצלחה דרך מערכת של ביופידבק
ביופידבק לוויסות PaCO2 - באימונים אלה המתאמן שואף להגיע לרמה ספציפית של פחמן דו-חמצני בדם בעזרת ביופידבק
טכניקות נשימה יוגיות

לפי היוגה קיימות 4 שיטות נשימה, כשכל אחת מהן לא מנצלת כראוי את הריאות, מלבד האחרונה - נשמת היוגי המלאה. הנשימות השגויות הן - עליונה, אמצעית ותחתונה. לפי היוגים, נשימה נכונה מחזקת את הגוף, חסינות למחלות, מגדילה את רמות האנרגיה בגוף ומשפרת את הכריזמה. בתרגולים רוחניים יותר, אף עוזרת לריפוי.  יוגה היא אימון מסורתי שמקורו בתרבות ההודית המסורתית. היוגה כוללת התייחסות לאורח החיים, ניקיון, תנוחות גופניות, קשב ומדיטציה. בנוסף לאלה, היוגה מתייחסת גם בהרחבה לוויסות הנשימה. מרכיב זה נקרא פראנאיאמה. הפראנאיאמה כוללת תרגילים שונים, למשל:
נשימה מקטעית (Vibhagiya Pranayama) בה מבחינים בין נשימה סרעפתית, נשימת חזה ונשימת כתפיים
נשימת מפוח (Bastrika) - סדרה של שאיפות ונשיפות חזקות ומהירות
נשימת האש (Kapalabhati) - נשימה מואצת דרך הנחיריים
נשימה דרך נחיריים מתחלפים (Suryabhedana / Nadishodhana) - נשימה לסירוגין דרך נחיר ימין ונחיר שמאל
נשימה דרך נחיר אחד (Suryanuloma Viloma / Chandranuloma Viloma) - שאיפה ונשיפה דרך נחיר אחד
נשימה רוחנית (Ujjayi) - שאיפה דרך האף ולאחריה כיווץ חלקי של פתח הקנה
נשימת זמזום דבורה (Bhramari) - נשיפה המייצרת קול של זמזום דבורה
טכניקות נשימה פסאודו-מדעיות

קיימים גם אימוני נשימה שאין ביסוס מדעי ליעילותם, והם אף עלולים להיות מסוכנים.
נשימה מעגלית היא טכניקה פסאודו-מדעית שנועדה לשחרר טראומות ילדות, במיוחד טראומות הקשורות ללידה. אין עדויות מדעיות לכך שאדם יכול לזכור את לידתו. השיטה עצמה אינה מבוססת.
שיטת בוטייקו היא שיטה נוספת שאין די ראיות התומכות ביעילותה. השיטה משמשת בעיקר לטיפול באסתמה.
נשימה וחרדה

הנשימה מושפעת הן ממערכת העצבים המרכזית והן ממערכת העצבים ההיקפית של הגוף. בדרכי הנשימה, ישנם שבעה סוגים של קולטנים מיוחדים, כולל קולטנים בסימפונות וקולטני שיעול, התורמים לחישה ולויסות הנשימה. המידע מרשת הקולטנים הללו יוצר ייצוג מורכב של הנשימה במוח. באופן סובייקטיבי, פעולת הקולטנים מאפשרת לאנשים לחוש את המאמץ שהם חווים בנשימה, ואת הצורך שלהם באוויר. ביחד אלה יוצרים תחושה של קוצר נשימה.
הקשר בין חרדה לבין תפיסת הנשימה פועל בשני כיוונים. ראשית, עשויים להיות הבדלים ביולוגיים באופן שבו אנשים מעבדים את אותות הנשימה, שמובילים את חלקם לחוש תחושת מאמץ מוגברת או צורך באוויר, וכך ליצור רמות חרדה גבוהות יותר. שנית, החרדה עצמה יכולה להגביר את אותות הנשימה הללו, וליצור חוויה סובייקטיבית של מאמץ נשימה מוגבר או תחושה של צורך ביותר אוויר מהרגיל.
נשימה קשורה למצבים רגשיים כמו חרדה, התקפי חרדה והפרעות חרדה אחרות. אנשים עם התקפי חרדה נוטים לנשום באופן לא פונקציונלי המייצר היפרונטילציה. נטייה זו היא כרונית, וקיימת גם כאשר הם לא נמצאים תחת התקף. אנשים עם חרדה נוטים גם לחוש קוצר נשימה. ייתכן שהדפוסים הכרוניים של הנשימה הלקויה מגבירים את רגישותם לסימפטומים של חרדה, כאשר חשיפה ללחץ משנה את רמות הפחמן הדו-חמצני שבדמם. אנשים הנוטים לחרדה נוטים גם לנשום באופן לא פונקציונלי, תוך הפעלת יתר של שרירי החזה והכתפיים, במקום לנשום נשימה סרעפתית. סגנון נשימה זה עלול להגביר את פעילות מערכת העצבים הסימפתטית, וכך להגביר עוד יותר את ההיפרונטילציה.
אימוני נשימה כמו נשימה סרעפתית, נשימה קצובה ואימוני ביופידבק לוויסות שונות קצב הלב מכוונים את המתאמן לקצב נשימה של כ-6 נשימות בדקה. קצב זה מותאם לתדר התהודה של קצב הלב (אנ'), והוא משפר את יעילות תחלופת הגזים בנאדיות הריאות. זה גורם להפחתה בהיפר ונטילציה ולעלייה בפעילות הפאראסימפתטית.
יעילות

סקירה משנת 2018 מצאה תועלת באימוני נשימה איטית, בהם נושמים שש נשימות בדקה. בקרב אנשים בריאים, לנשימה איטית היו השלכות על הפעילות הפאראסימפתטית ועל הרווחה הנפשית. נשימה איטית נקשרה לשיפור בשונות בקצב הלב, לעלייה בגלי אלפא ולירידה בגלי תטא.
סקירה משנת 2023 התמקדה רק בניסויים עם הקצאה רנדומלית. 22 הניסויים הללו כללו אימוני נשימה מסוג פאראנאימה, נשימה סרעפתית, נשימה איטית קצובה, ושימוש באפליקציות לנשימה איטית קצובה. הסקירה מצאה שיפור קל עד בינוני בדחק, חרדה ודיכאון. החוקרים התריעו על סכנה של הטייה בפרסום.
מטא-אנליזה של 40 ניסויים עם הקצאה רנדומלית מצאה שהתערבויות פסיכולוגיות שכוללות אימוני נשימה הן אפקטיביות יותר בהפחתת חרדה מאשר התערבויות שלא כוללות אימונים כאלה. האימונים כללו טכניקות כמו נשימה סרעפתית, נשימה קצובה, ביופידבק לוויסות שונות קצב הלב וביופידבק לוויסות PaCO2. גודל האפקט היה בינוני עד גדול. גם במקרה זה, רוב המחקרים שנכללו במטא-אנליזה היו בסיכון גבוה להטיה, בעיקר בשל סוג קבוצת הבקרה בהם השתמשו. כאשר נבדקו רק המחקרים עם סיכון נמוך להטיה, גודל האפקט היה קטן. ייתכן שהאימונים תיקנו את דפוסי הנשימה האבנורמליים וכך הורידו את רמת העוררות ואת הסיכון להתפרצות של חרדה. לא נמצאו הבדלים באפקטיביות של סוגי האימון השונים, לכולם הייתה אפקטיביות דומה.
תרגול שיטות פראנאיאמה נקשרו לשינויים נוירוקוגניטיביים כמו פעילות גלי אלפא, לשינויים פסיכופיזיולוגיים כמו לחץ דם ודופק, לשינויים במדדי נשימה ובמדדים מטבוליים.
ראו גם

נשימת יתר
דיכוי נשימתי
וים הוף
הערות שוליים

↑  Guy William Fincham, Clara Strauss, Jesus Montero-Marin, Kate Cavanagh, Effect of breathwork on stress and mental health: A meta-analysis of randomised-controlled trials, Scientific Reports 13, 2023-01-09 doi: 10.1038/s41598-022-27247-y
↑  Zaccaro, Andrea; Piarulli, Andrea; Laurino, Marco; Garbella, Erika; Menicucci, Danilo; Neri, Bruno; Gemignani, Angelo (7 בספטמבר 2018). "How Breath-Control Can Change Your Life: A Systematic Review on Psycho-Physiological Correlates of Slow Breathing". Frontiers in Human Neuroscience. 12: 353. doi:10.3389/fnhum.2018.00353. PMC 6137615. PMID 30245619. {{cite journal}}:  (עזרה)
1 2 3 4 5 6 7 8 9 10 11 12 13 14 15 16 17 18 19  Teresa M. Leyro, Mark V. Versella, Min-Jeong Yang, Hannah R. Brinkman, Danielle L. Hoyt, Paul Lehrer, Respiratory therapy for the treatment of anxiety: Meta-analytic review and regression, Clinical Psychology Review 84, 2021-03, עמ' 101980 doi: 10.1016/j.cpr.2021.101980
↑  יוגי ראמצארקה, מדע הנשימה היוגי, 1903
1 2  Apar Avinash Saoji, B.R. Raghavendra, N.K. Manjunath, Effects of yogic breath regulation: A narrative review of scientific evidence, Journal of Ayurveda and Integrative Medicine 10, 2019-01, עמ' 50–58 doi: 10.1016/j.jaim.2017.07.008
↑  Chirag Sunil Hakked, Ragavendrasamy Balakrishnan, Manjunath Nandi Krishnamurthy, Yogic breathing practices improve lung functions of competitive young swimmers, Journal of Ayurveda and Integrative Medicine 8, 2017-04, עמ' 99–104 doi: 10.1016/j.jaim.2016.12.005
↑  John C. Norcross, Gerald P. Koocher, Ariele Garofalo, Discredited Psychological Treatments and Tests Delphi Poll, 2013-11-11 doi: 10.1037/t24920-000.
↑  Diana A. Freitas, Elizabeth A. Holloway, Selma S. Bruno, Gabriela S. S. Chaves, Guilherme A. F. Fregonezi, Karla P. P. Mendonça, Breathing exercises for adults with asthma, The Cochrane Database of Systematic Reviews, 2013-10-01, עמ' CD001277 doi: 10.1002/14651858.CD001277.pub3
↑  Martin P. Paulus, THE BREATHING CONUNDRUM-INTEROCEPTIVE SENSITIVITY AND ANXIETY, Depression and Anxiety 30, 2013-03-06, עמ' 315–320 doi: 10.1002/da.22076
↑  Zaccaro, Andrea; Piarulli, Andrea; Laurino, Marco; Garbella, Erika; Menicucci, Danilo; Neri, Bruno; Gemignani, Angelo (7 בספטמבר 2018). "How Breath-Control Can Change Your Life: A Systematic Review on Psycho-Physiological Correlates of Slow Breathing". Frontiers in Human Neuroscience. 12: 353. doi:10.3389/fnhum.2018.00353. PMC 6137615. PMID 30245619. {{cite journal}}:  (עזרה)
↑  Fincham, Guy William; Strauss, Clara; Montero-Marin, Jesus; Cavanagh, Kate (9 בינואר 2023). "Effect of breathwork on stress and mental health: A meta-analysis of randomised-controlled trials". Scientific Reports. 13 (1): 432. doi:10.1038/s41598-022-27247-y. PMC 9828383. PMID 36624160. {{cite journal}}:  (עזרה)
נשימה סרעפתית
תרגול פראנאיאמה
אלוהי הקטל (סרט)

| --- | --- |

כרזת הסרט בעברית
 מבוסס על:  אלוהי הקטל 
 בימוי:  רומן פולנסקי
 הופק בידי:  סעיד בן סעיד, אוליבר ברבן, מרטין מוסקוביץ
 תסריט:  יסמינה רזה ורומן פולנסקי
 עריכה:  הרווה דה לוז
 שחקנים ראשיים:  ג'ודי פוסטר   ג'ון סי. ריילי  קייט וינסלט כריסטוף ואלץ
 מוזיקה:  אלכסנדר דספלה
 צילום:  פאבל אדלמן
 מדינה:  צרפת, ספרד, גרמניה, פולין 
 חברת הפקה:  Constantin Film 
 חברה מפיצה:  Medusa Film 
 שיטת הפצה:  וידאו על פי דרישה 
 הקרנת בכורה:  איטליה 9 בספטמבר 2011  ישראל8 בדצמבר 2011
 משך הקרנה:  79 דקות
 שפת הסרט:  אנגלית
 סוגה:  סרט דרמה, דרמה קומית, סרט קומדיה 
 מקום התרחשות:  ברוקלין 
 תקופת התרחשות:  העשור הראשון של המאה ה-21 
 תקציב:  $25,000,000
 הכנסות:  $27,603,069
 הכנסות באתר מוג'ו:   carnage2011
 אתר רשמי
 דף הסרט ב־IMDb
 
אלוהי הקטל (באנגלית: Carnage) הוא סרט קולנוע סאטירי משנת 2011, בבימויו של רומן פולנסקי שגם כתב את התסריט יחד עם יסמינה רזה, על פי המחזה "אלוהי הקטל" שכתבה רזה שנים אחדות קודם לכן והוצג בהצלחה בעולם.
עלילת הסרט מתרחשת בברוקלין, אך הוא צולם בפריז, משום שפולנסקי נמנע מלהגיע לארצות הברית עקב צו מעצר שהוצא שם נגדו. הצגת הבכורה של הסרט נערכה בפסטיבל הסרטים של ונציה ב-9 בספטמבר 2011.
עלילת הסרט

הסרט עוסק בשני זוגות הורים מהמעמד הבינוני הגבוה שבין ילדיהם בני ה-11 פרצה קטטה, שבה נפצע אחד הילדים. הם נפגשים בבית המהודר של אחד הזוגות, כדי לדון בנושא בצורה תרבותית, אולם לאט לאט הם משילים את הנימוסים ונכנסים לוויכוחים מרים. בין שני הזוגות, בין הגברים לנשים, ובתוך כל אחד מהזוגות. מלבד שניות מעטות בתחילת הסרט ובסופו, הסרט מתרחש כולו בבית (בעיקר בסלון), בהשתתפותם של ארבעה שחקנים בלבד: פנלופה (ג'ודי פוסטר) ומייקל (ג'ון סי. ריילי) לונגסטריט, הוריו של איתן (אלוויס פולנסקי, בנו של הבמאי) הילד הפצוע, שבביתם מתרחש הסרט, וננסי (קייט וינסלט) ואלן קוון (כריסטוף ואלץ), הוריו של זאכארי, הילד הפוצע.
השיחה בין ארבעת המשתתפים מופרעת לעיתים תכופות על ידי שיחות שמקבל אלן לטלפון הסלולרי שלו, ובמידה פחותה על ידי שיחות שמקבל מייקל מאמו, לטלפון הביתי שלו. השיחות מצטלבות: אלן, שהוא עורך דין עוסק בניהול משברים אצל לקוח חשוב שלו, יצרן תרופות, שבתרופה ללחץ דם שהוא מייצר התגלו תופעות לוואי לא רצויות. מייקל מופתע לשמוע מאמו שהיא נוטלת את התרופה, ומורה לה לחדול מכך מיד, לאחר ששמע את דבריו של אלן בשיחות קודמות.